EkBass/fiwiki-20250220-pages-articles huggingface dataset:
Fair use

Fair use on Yhdysvaltain tekijänoikeuslainsäädännössä määritelty käsite, jonka perusteella voi poikkeustapauksissa käyttää tekijänoikeuden muuten suojaamaa materiaalia. Tilannetta pitää tarkastella kokonaisuutena: saako tiettyjä osia tietystä teoksesta käyttää tietyssä tilanteessa.Korpela J: Tekijänoikeuden rajoitusten tulkinnasta Datatekniikka ja viestintä 2002 Yhdysvaltain Fair use on osa kopiointioikeuksien tärkeimpiä rajoituksia. Säädös on kehittynyt useiden oikeustapausten päätösten tuloksena. Artikla 107:ssa luetellaan kohtuullisen ("fair") käytön tarkoituksia, kuten kritiikki, kommentti, uutisraportointi, opetus, opinnäyte ja tutkimus. Artiklassa mainitaan neljä tekijää, joiden mukaan kohtuukäyttöä määritellään: *Käytön tarkoitus ja luonne, onko käyttö esimerkiksi luonteeltaan kaupallista tai voittoa tavoittelematonta koulutusta *Kopioitavan teoksen luonne *Käytetyn osan määrä ja oleellisuus suhteessa tekijänoikeuden alaiseen teokseen kokonaisuutena *Käytön vaikutus potentiaaliseen markkinaan tai tekijänoikeuden alaisen teoksen arvoon Yhdysvaltain tekijänoikeustoimiston mukaan ero kohtuullisen käytön ja sen loukkauksen välillä saattaa olla epäselvä ja sen määrittely vaikeaa. Suomen lainsäädäntö ei tunne tätä kohtuullisen käytön periaatetta. Sen sijaan Suomessa tunnetaan sitaattioikeus, yksityiskäyttöoikeus sekä erityisesti opetukseen liittyviä poikkeussääntöjä (kuten teosten esittämisoikeus opetuksessa). Muun muassa Etelä-Korea on lisännyt lakiinsa kohdan vastaavalle käyttötapaukselle. == Soveltaminen Internetissä == Käytäntöön soveltaminen Internetissä on ristiriitainen koska eri maissa on eri tekijänoikeuskäytäntöjä. YouTube on lisännyt käytännön, jolla videot voivat säilyä eri maissa näkyvillä. Vaikute käytäntöön oli Toein vaatimus poistaa pitkiä anime- ja manga-arvosteluja sisältäviä videoita palvelusta. == Katso myös == * Tekijänoikeuden rajoitukset == Lähteet == == Aiheesta muualla == Luokka:Tekijänoikeus Luokka:Englanninkieliset sanat ja sanonnat
Samand

Samand on iranilainen henkilöautomerkki. Autoa valmistaa Iran Khodro Company (IKCO) Iranissa, Valko-Venäjällä, Egyptissä ja Syyriassa. Vuodesta 2008 alkaen sitä on tehty myös Senegalissa.Iran-Khodro Starts Samand Assembly in Senegal Payvand 04/10/08IKCO to launch Samand assembly line in Senegal Tehran Times Se perustuu Peugeot 405-malliin.Iran Khodro to boost Samand export to Russia Payvand == Lähteet == == Aiheesta muualla == Luokka:Automerkit
Lepola (Lappeenranta)

Lepola on Lappeenrannan kaupunginosa ja tilastoalue. Se sijaitsee kaupungin keskustassa. Lepola on saanut nimensä siellä sijaitsevan, vuonna 1939 perustetun hautausmaan mukaan. Kaupunginosan alue liitettiin Lappeenrannan kaupunkiin vuoden 1932 alueliitoksessa, mitä ennen se kuului Lappeeseen. Lepolan itäpuolelle jäi samana vuonna perustettu Lauritsalan kauppala. Kaupunginosassa sijaitsevat myös Amiksen lämmitettävä tekonurmikenttä ja Juvakan kenttä, lasten liikennekaupunki, Saimaan ammattiopisto Sampo, Lappeenrannan urheilutalo ja uimahalli, Lehmuskodin palvelutalo, Lappeenrannan paloasema, Armilan terveysasema ja kuntoutuskeskus sekä Etelä-Saimaan lehtitalo. Valtakadun ympäristössä on puulajipuisto Arboretum, joka ulottuu myös Taikinamäen ja Kimpisen kaupunginosien alueille. Lepolan asutus on pientaloasutusta ja keskittynyt Juvakankadun varteen. Lepolan tilastoalueella on 154 asukasta. Se on Keskustan suuralueen tilastoalueista väkiluvultaan pienin. Kaupunginosaa rajaavat Valtakatu ja Kaukaankatu pohjoisessa, Parkkarilankatu, Rullatie ja Kisapuisto idässä, Juvakankatu etelässä ja Messukatu lännessä. Lepolan naapurikaupunginosia ovat Kimpinen, Parkkarila, Alakylä, Peltola ja Taikinamäki. == Lähteet == == Aiheesta muualla == * Kaupunginosan esittely Lappeenrannan kaupungin sivustolla Luokka:Lappeenrannan kaupunginosat
State Route 123 (Kalifornia)

State Route 123 on valtatie Kaliforniassa Yhdysvalloissa. Sillä on pituutta 11 869 kilometriä. == Lähteet == Luokka:Kalifornian tiet Luokka:Alamedan piirikunnan liikenne
Kesämäki

thumb|Ristikankaan kappeli Kesämäki on Lappeenrannan kaupunginosa ja tilastoalue. Se sijaitsee kaupungin keskustan länsiosassa Lappeenrannan lentoaseman ja valtatie 6:n välissä. Kesämäen pohjoisosa on vuonna 1883 perustetun Suomen asevelvollisten joukkojen leirialueen laitamilla. Leirin rakennuksia ei ole säilynyt, mutta leiriajoista muistuttaa 1800- ja 1900-lukujen vaihteesta oleva kivinen ja betoninen ratsastuseste Torvenkadun päässä. Kesämäki kuului vuonna 1936 vahvistettuun Otto-Iivari Meurmanin asemakaavaan. Vuonna 1948 pohjoisosaan kaavoitettiin Soturinkylän rintamamiesalue. Kaupunginosan tuoreemmat kaavat ovat vuosilta 1953 ja 1963. Kesämäessä sijaitsevat Kesämäen koulukeskus ja Ristikankaan hautausmaa. Kahden puolen Lavolankatua olevassa koulukeskuksessa toimivat Kesämäen koulu (alakoulu), Kesämäenrinteen koulu (yläkoulu) ja suomalais-venäläinen Itä- Suomen koulu. V. J. Myyrinmaan suunnittelema Kesämäenrinteen koulu valmistui vuonna 1958 Saimaan yhteislyseon käyttöön. Kahdeksasta pienemmästä rakennuksesta muodostuva Reino Ahjopalon suunnittelema Kesämäen koulu on vuosilta 1956–1959 ja samassa pihapiirissä oleva Itä-Suomen koulu vuodelta 2005. Erik Bryggmanin suunnittelema Ristikankaan hautausmaan kappeli on vuodelta 1957. Kaupunginosan itäosassa Simolantien varrella on myös liike- ja teollisuusaluetta, jossa on muun muassa Lappeenrannan Energian päätoimipiste ja 1920-luvulla rakennettu muuntoasema. Kesämäen pääosin 1950-luvulta peräisin oleva asuinrakennuskanta on täysin pientaloasutusta ja ilmeeltään hyvin yhtenäinen. Kesämäen tilastoalueella on 422 asukasta. Kaupunginosaa rajaavat lentoasema, Lentokentäntie ja Opintie pohjoisessa, vanha Simola–Lappeenranta- rata idässä, valtatie 6 etelässä ja Pilotinkatu lännessä. Kesämäen naapurikaupunginosia ovat Lentokenttä, Leiri, Tykki–Kiviharju, Reijola ja Mattila. == Lähteet == == Aiheesta muualla == * Kaupunginosan esittely Lappeenrannan kaupungin sivustolla Luokka:Lappeenrannan kaupunginosat
Half Moon Bay

Half Moon Bay on rannikkokaupunki San Mateon piirikunnassa Kaliforniassa. Sen asukasluku oli vuoden 2010 väestönlaskennassa 11 324. Half Moon Bayn lentoasema palvelee kaupunkia. ==Kuvia kaupungista== Tiedosto:Half Moon Bay California Main Street.jpg|Half Moon Bayn pääkatu Tiedosto:Hmbmeadow.jpg|Laakso kaupungin ulkopuolella Tiedosto:HalfMoonBayCalifornia.RitzCarlton.jpg|Ritz-Carlton Hotel Tiedosto:Half Moon Bay airport by Don Ramey Logan.jpg|Half Moon Bayn lentoasema == Lähteet == == Aiheesta muualla == Luokka:Kalifornian kaupungit
Peltola (Lappeenranta)

Peltola on Lappeenrannan kaupunginosa ja tilastoalue. Se sijaitsee kaupungin keskustassa. Kaupunginosan alue liitettiin Lappeenrannan kaupunkiin vuoden 1932 alueliitoksessa, mitä ennen se kuului Lappeeseen.Toivanen 1988, 127, 137–140 ja 160. Peltola oli Armilan kylän Nikurin talon Peltolan tilan mailla, jonne alkoi kehittyä esikaupunkiasutusta 1880-luvulla.Toivanen 1988, 121–122. Alue tunnettiin myös nimellä Siivola tai Sivola Nikurin talon isännän Vsevolod Wolkoffin mukaan. Vuodelta 1894 olevassa kartassa Viipurin maantien (nykyinen Kauppakatu) varressa hautausmaata vastapäätä eli nykyisten Peltolan ja Alakylän kaupunginosien rajalla oleva asutus on nimetty Sivolankyläksi. Peltolassa sijaitsevat muun muassa Lappeenrannan kaupungintalo, valtion virastotalo, Palvelukeskussäätiön palvelukeskus, Lappeenrannan VPK:n talo ja Lappeenrannan helluntaiseurakunta. Kaupallisiin palveluihin kuuluvat keskustan suurimmat kauppakeskukset IsoKristiina ja Galleria. Peltolan asutus on täysin kerrostaloasutusta. Peltolan tilastoalueella on 2 117 asukasta. Kaupunginosaa rajaavat Gallerianraitti, Pormestarinkatu ja Armilankatu pohjoisessa, Savonkatu idässä ja etelässä ja Kauppakatu lännessä. Peltolan naapurikaupunginosia ovat Keskus, Kylpylä, Taikinamäki, Lepola, Alakylä ja Tykki–Kiviharju. == Lähteet == * === Viitteet === == Aiheesta muualla == * Kaupunginosan esittely Lappeenrannan kaupungin sivustolla Luokka:Lappeenrannan kaupunginosat
Palli (Turku)

thumb|right|Pallivahan kirkko Palli (myös Pallivaha) on omakotitalovaltainen asuinalue Turun Kärsämäen kaupunginosassa, osittain myös Runosmäen ja Kaerlan kaupunginosien puolella, Tampereen valtatien varressa, noin viiden kilometrin päässä kaupungin keskustasta. Alueella sijaitsevat sille nimensä antaneen Pallivahanmäen kupeessa Pallivahan koulu ja Pallivahan kirkko, joka on Maarian seurakunnan sivukirkko. Osa-alueen nimi Palli johtuu alueella sijaitsevalla Pallivahanmäellä olevasta Pallivaha-nimisestä kivestä (myös Pallivahankivi). Kivi on noin kymmenen metriä korkea, ja siihen liittyy tarina, jonka mukaan sen on nykyiselle paikalleen viskannut läheisellä Nunnavuorella asunut jättiläinen. Nimen Pallivaha alkuosa viittaa kiven muotoon ja tulee murteen "palloa" merkitsevästä sanasta palli. Loppuosa vaha tarkoittaa lounaismurteessa isoa kiveä tai rajakiveä. Sama perusosa sisältyy myös esimerkiksi paikannimeen Halkivaha. Vuonna 2010 MTV3:n Putous-viihdeohjelman vuoden sketsihahmo -kilpailun voitti näyttelijä Aku Hirviniemen tulkitsema "pallivahalainen leskirouva" Marja Tyrni, joka sittemmin muun muassa julkaisi kaksi musiikkialbumia ja kirjan ja esiintyi Turun seudun matkailumainonnassa. ==Lähteet== ==Aiheesta muualla== * Luokka:Turun asuinalueet Luokka:Runosmäki Luokka:Kaerla
Norjan jääpallon 1. divisioona

Norjan jääpallon 1. divisioona, tavallisesti vain 1. divisioona (norjaksi 1. divisjon), on miesten jääpalloilun toiseksi korkein sarjataso Norjassa. Sen järjestää Norjan jääpalloliitto. 1. divisioona oli Norjan jääpalloilun pääsarja kausina 1968/1969–1987/1988. Kaudella 2010/2011 sarjassa pelaa kahdeksan joukkuetta. ==Historia== 1\. divisioona käynnistyi kaudella 1968/1969 Norjan pääsarjana. Viimeisen kerran se oli pääsarjataso kaudella 1987/1988, sillä kaudella 1988/1889 uusi sarja Eliteserien korvasi 1. divisioonan maan pääsarjana, ja 1. divisioonasta tuli toiseksi korkein sarjataso. ==Joukkueet kaudella 2010/2011== *Hamar Idrettslag *Hauger Bandyklubb *Røa Idrettslag *Snarøya Sportsklubb *Stabæk Idrettsforening 2 *Ullern Idrettsforening *Ullevål Idrettslag 2 *Øvrevoll/Hosle Idrettslag ==Katso myös== *Eliteserien *Luettelo jääpallon Norjan mestareista ==Aiheesta muualla== *Sarjataulukko ja ottelut Luokka:Norjan jääpallosarjat
William Thurston

William Paul Thurston (30. lokakuuta 1946 Washington – 21. elokuuta 2012 Rochester, New York) oli yhdysvaltalainen matemaatikko, joka oli erikoistunut topologiaan. Hän väitteli Kalifornian yliopisto, Berkeleystä vuonna 1972 ja työskenteli matematiikan professorina Cornellin yliopistossa.Thurston Cornell Thurston palkittiin Fieldsin mitalilla vuonna 1982. Häntä arvostettiin myös käytännönläheisistä opetusmenetelmistään. Shaping up mathematics University of California, Davis. 2000 == Lähteet == ==Aiheesta muualla == * Luokka:Fieldsin mitalistit Luokka:Yhdysvaltalaiset matemaatikot Luokka:Vuonna 1946 syntyneet Luokka:Vuonna 2012 kuolleet
Paul Shaffer

Paul Allen Wood Shaffer (s. 28. marraskuuta 1949) on kanadalainen kirjoittaja ja esiintyvä taiteilija. Hän vastasi musiikista koomikko David Lettermanin juontamissa yhdysvaltalaisissa keskusteluohjelmissa vuodesta 1982 alkaen, ensin NBC:n Late Night with David Lettermanissa ja myöhemmin CBS:n Late Show with David Lettermanissa. Nuorena hän soitti Blues Brothers -yhtyeessä John Belushin ja Dan Aykroydin kanssa, mutta ei esiintynyt yhtyeestä kertovassa menestyselokuvassa The Blues Brothers. == Lähteet == == Aiheesta muualla== * Luokka:Kanadalaiset muusikot Luokka:Vuonna 1949 syntyneet Luokka:Elävät henkilöt
Sam Houston

Sam Houston (2. maaliskuuta 1793 – 26. heinäkuuta 1863) oli yhdysvaltalainen valtiomies, poliitikko ja sotilas. Hän syntyi Timber Ridgessä Virginian osavaltiossa. Hän toimi elämänsä aikana muun muassa Teksasin tasavallan ensimmäisenä ja kolmantena presidenttinä, Tennesseen edustajana Yhdysvaltain edustajainhuoneessa ja Teksasin edustajana Yhdysvaltain senaatissa. Lisäksi Houston toimi vajaat kaksi vuotta Tennesseen osavaltion kuvernöörinä. == Lähteet == == Aiheesta muualla == Luokka:Texasin tasavallan presidentit Luokka:Tennesseen kuvernöörit Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Amerikanirlantilaiset Luokka:Vuonna 1793 syntyneet Luokka:Vuonna 1863 kuolleet
Saarentaanjärvi

Saarentaanjärvi on Paimionjoen vesistöön kuuluva järvi Somerolla. Se on yksi Paimionjoen yläjuoksun kallioperän murrokseen muodostuneen järviketjun pitkistä ja kapeista järvistä, joita katkonainen harjujakso reunustaa. Saarentaanjärven yläpuolisia järviä järviketjussa, jonka kaikkien järvien korkeus merenpinnasta on noin 81,2 metriä, ovat Hirsjärvi ja Someron Kirkkojärvi ja alapuolisia Rautelanjärvi, Pusulanjärvi, Åvikinjärvi ja Pitkäjärvi. Pinta-alaltaan Saarentaanjärvi on 43 ha ja sitä erottaa Kirkkojärvestä kapea salmi Härkälän kartanon luona ja Rautelanjärvestä nykyään avoimeksi vesiväyläksi ruopattu Rautelankoski, jonka yläpuolelta ennen kosken ruoppausta oli Pitkäjärvelle 40 cm pudostus. ISBN 951-614-027-0 (pdf) Järven etelärannalla sijaitsee Someron Saarentaan kylä ja järveä kirkkojärvestä erottavan salmen etelärannalla Härkälän kartano. Järven pohjoisrannat kuuluvat Someron Pappilan ja Rautelan kyliin, joiden kautta järven pohjoispuolella Rautelannummen harjualueella kulkee Hämeen Härkätie (yhdystie 2810). Someron keskustaajamaan liittyvää omakotiasutusta järven rannoilla on sekä Härkälän, Saarentaan, Pappilan että Rautelan kylissä. Maisemaan järven ympäristössä on vaikuttanut soranotto, jota on tapahtunut järven itäpäässä Pappilankylän Kohnamäessä, järven pohjoispuolella Pappilannummella sekä järven länsipäässä Rautelannummella ja Kertunsalossa. Vanhempaa kerrostumaa ihmisen luontoa muokkaavassa toiminnassa edustaa järven länsipäässä Kertunsalon harjualueella vieläkin nähtävissä oleva, Saarentaan Hurran talon isännän Mikko Hurran 1800-luvun alkuvuosina kaivattama kaivanto, jonka tarkoituksena oli säädellä Rautelankosken vettä; yrityksestä on jäänyt elämään sanonta: "Kyl voima voi, sano Hurra kun Kukkoharjaa loi". Sama Kertunsalon notkonpohja muistetaan myös ikivanhana nuorison kokoontumis- ja juhlapaikkana.(Julkaistu myös teoksessa: ) 1930-luvulta vuoteen 1950 Kertunsalon saaressa Rautelanjärvessä oli tanssilava, joka vuonna 1952 vaihdettiin Saarentaanjärven pohjoisrannalle Rautelannummelle, missä se oli käytössä toistakymmentä vuotta, kunnes nykyinen Esakallio perustettiin Salontien varteen. ==Lähteet== Luokka:Someron järvet Luokka:Paimionjoen vesistö
Johannes Voggenhuber

Johannes Voggenhuber (s. 5. kesäkuuta 1950) on itävaltalainen poliitikko. Vohggenhuber on Itävallan vihreiden perustajajäsen. Hän oli Euroopan parlamentissa Vihreät / Euroopan vapaa allianssi -ryhmän jäsen vuosina 1995–2009.Johannes Voggenhuber Die Grunen Vuonna 2009 oma puolue ei asettanut Voggenhuberia listansa kärkeen, ja Voggenhuberin kerrottiin sen takia vetäytyneen ehdokkuudesta kokonaan.European Parliament Elections: EU and national campaigns s.7 Voggenhuber rät nicht zu grüner Stimme Die Presse == Lähteet == Luokka:Itävaltalaiset vihreät poliitikot Luokka:Itävaltalaiset europarlamentaarikot Luokka:Vuonna 1950 syntyneet Luokka:Elävät henkilöt
Delta (Kanada)

Delta on 96 723 asukkaan (2006) piirikunta Brittiläisessä Kolumbiassa, Kanadassa. Kunta kuuluu Vancouverin metropolialueeseen. Deltaa ympäröi Georgiansalmi, Boundary Bay ja Fraserjoki. Idässä se rajautuu Surreyn kaupunkiin ja etelässä Yhdysvaltain rajaan, jonka vastakkaisella puolella sijaitsee pieni eksklaavi Point Robertsin alue. Kunnassa on kolme asuinaluetta: Ladner, Tsawwassen ja North Delta. Alueelle on hyvät maantie- ja rautatieyhteydet Vancouverista. Deltasta on tieyhteys Alex Fraserin siltaa pitkin New Westminsteriin ja edelleen Vancouveriin, josta matka-aika maantietä pitkin on noin 25–35 minuuttia. Tsawwassenissa sijaitsevasta terminaalista on päivittäisiä lauttavuoroja Swartz Bayhyn, Nanaimoon, Gulf Islands -saarille ja Prince Rupertiin. Kunnassa sijaitsee myös pienkoneille tarkoitettu Boundary Bayn lentoasema. == Historia == Alueella suoritetuissa arkeologisissa kaivauksissa on havaittu rannikon salish-intiaanien leiriytyneen alueen pohjoisosissa noin 8000–9000 vuotta sitten, ja Georgiansalmen rannikolta on löydetty 4000 vuotta vanhoja jäänteitä asumuksista. Vuonna 1791 espanjalainen tutkimusmatkailija Francisco de Eliza luuli aluetta saareksi ja antoi sille nimen Isla Capeda. Seuraavana vuonna yhteistyössä tutkimusmatkailija George Vancouverin kanssa he kartoittivat Boundary Bayn ja Georgiansalmea ja havaitsivat, ettei alue olekaan saari. Fraserjoelta löydettiin kultaa, ja vuonna 1858 alueelle muodostui kultaryntäys, joka toi alueelle lukuisia uusia asukkaita. Kultaryntäyksen ja maanviljelyyn erinomaisesti soveltuvan maan ansiosta alueen väkiluku kasvoi voimakkaasti 1850-luvun loppupuolelta alkaen. 1870-luvulla kalastuksesta muodostui maatalouden rinnalle merkittävä työllistäjä alueella. Alueen väkiluvun kasvoi voimakkaasti, ja Deltan kunta päätettiin perustaa vuonna 1879. Kunnan hallinnolliseksi keskukseksi valittiin Ladner. == Lähteet == Luokka:Brittiläisen Kolumbian kunnat
Rautelanjärvi

Rautelanjärvi on Paimionjoen vesistöön kuuluva järvi Somerolla. Se on yksi Paimionjoen yläjuoksun kallioperän murrokseen muodostuneen järviketjun pitkistä ja kapeista järvistä, joita katkonainen harjujakso reunustaa. Rautelanjärven yläpuolisia järviä järviketjussa, jonka kaikkien järvien korkeus merenpinnasta on noin 81,2 metriä, ovat Hirsjärvi, Kirkkojärvi ja Saarentaanjärvi ja alapuolisia Pusulanjärvi, Åvikinjärvi ja Pitkäjärvi. Pinta- alaltaan Rautelanjärvi on noin 30 ha. Rautelanjärveä erottaa yläpuolisesta Saarentaanjärvestä nykyään avoimeksi vesiväyläksi ruopattu Rautelankoski, jonka yläpuolelta ennen kosken ruoppausta oli Pitkäjärvelle 40 cm pudostus ISBN 951-614-027-0 (pdf), ja alapuolisesta Pusulanjärvestä Rautelansalmi. Järven pohjoisrannalla sijaitsee Someron Rautelan kylä, jonka kautta järven pohjoispuolitse kulkee Hämeen Härkätie (yhdystie 2810). Järven etelärannat kuuluvat Someron Saarentaan kylään. Järven eteläpuolitse kulkee Hämeen härkätien vaihtoehtoiseksi linjaukseksi arveltu tielinja. Järven itäpäässä Rautelankosken ympärillä on maisemaltaan kaunis Kertunsalon harjualue, jonka maisemaan 1970-luvulla alkanut soranotto on merkittävästi vaikuttanut.(Julkaistu myös teoksessa: ) Alueeseen liittyvät Rautelanjärvessä sijaitseva Kertunsalon saari, jossa 1930-luvulta vuoteen 1950 oli tanssilava sekä nyttemmin soranoton lähes hävittämä Linnamäki, jota nimensä perusteella on arveltu muinaisjäännökseksi. Kun paikkaa 1973 tutkittiin siellä ei havaittu merkkejä varustuksista, mutta mäen liepeillä tehtiin vuonna 1988 ja uudelleen 2005 ja 2006 havainto kivikautisesta asuinpaikasta, jonka pintamaan kuorinta eri vaiheissa 1980-luvulla ja sen jälkeen oli lähes kokonaan tuhonnut. ==Lähteet== Luokka:Someron järvet Luokka:Paimionjoen vesistö
Vaasan Vasamattaret

Vaasan Vasamattaret on vuonna 1933 perustettu Vaasassa toimiva voimistelun, tanssin ja aikuisliikunnan liikuntaseura. Seura on Suomen Voimisteluliiton jäsen. Vaasan Vasamattaret on Sinetti- ja Priimaseura. Vuonna 2011 seurassa liikkui yli 700 jäsentä. Vasamattarissa voi harrastaa aikuisliikuntaa, joukkuevoimistelua, tanssia sekä perinteistä jumppaa. Vasamattarien joukkuevoimistelun joukkueita ovat mm. Kvartsit, Stellat, Ceciliat, Lidiat, Delestra, Dirius, Adelina ja Olesia. == Lähteet == * Vaasan Vasamattaret Luokka:Suomalaiset voimisteluseurat Luokka:Vaasalaiset urheiluseurat
Prince George

Prince George voi viitata seuraaviin paikkoihin: * Prince George, kaupunki Brittiläisessä Kolumbiassa, Kanadassa. * Prince George'sin piirikunta, piirikunta Marylandissa, yhdysvalloissa. * Prince Georgen piirikunta, piirikunta Virginiassa, Yhdysvalloissa. * Prince George Circuit, kilparata East Londonissa, Etelä-Afrikassa. ;Britannian kuninkaallinen laivasto * HMS Prince George (1701), 90-tykkinen toisen luokan linjalaiva (ex-HMS Duke (1682)) * HMS Prince George (1763), kutteri * HMS Prince George (1772), Barfleur-luokan 98-tykkinen toisen luokan linjalaiva * HMS Prince George (1895), Majestic-luokan taistelulaiva
Ari Mikkola

Ari Mikkola (s. 12. elokuuta 1976 Riihimäki) on suomalainen pääsarjauransa lopettanut koripalloilija, joka on uransa jälkeen toiminut koripallovalmentajana sekä tuomarina. == Ura == Mikkola aloitti pääsarjauransa kaudella 1993–1994 ja pelasi Forssan Koripojissa. Tämän jälkeen hän pelasi myös Högfors Teamissa sekä Lappeenrannan NMKY:ssä, jonka paidassa hän lopetti pääsarjauransa kaudella 2003–2004. Myöhemmin Mikkola pelasi vielä koripallon I-divisioonassa, jossa hän edusti Forssan Koripoikia. Pelaajauransa jälkeen Mikkola toimi Koripoikien toiminnanjohtajana ja apuvalmentajana. Huhtikuussa 2009 Mikkola nimettiin Forssan uudeksi päävalmentajaksi ja hän toimi tehtävässään syksyyn 2011 saakka, jolloin hän sai potkut saatuaan käräjäoikeudelta tuomion muun muassa pahoinpitelystä. Kaudella 2012–2013 Mikkola toimi Kauhajoen Karhun apuvalmentajana ja toukokuussa 2013 hänet nimitettiin Korihaiden päävalmentajaksi 1+2-vuotisella sopimuksella. Hänen sopimuksensa purettiin joulukuussa 2013 ja maaliskuussa 2014 hän siirtyi Karkkilan Urheilijoiden apuvalmentajaksi I-divisioona B:hen. == Lähteet == == Aiheesta muualla == *Korisliigan pelaajaprofiili Luokka:Suomalaiset koripalloilijat Luokka:Suomalaiset koripallovalmentajat Luokka:Vuonna 1976 syntyneet Luokka:Elävät henkilöt
Pusulanjärvi (Somero)

Pusulanjärvi on Paimionjoen vesistöön kuuluva järvi Somerolla. Se on toiseksi suurin Paimionjoen yläjuoksun kallioperän murrokseen muodostuneen järviketjun pitkistä ja kapeista järvistä, joita katkonainen harjujakso reunustaa. Pusulanjärven yläpuolisia järviä järviketjussa, jonka kaikkien järvien korkeus merenpinnasta on noin 81,2 metriä, ovat Hirsjärvi, Kirkkojärvi, Saarentaanjärvi ja Rautelanjärvi, ja alapuolisia Åvikinjärvi ja Pitkäjärvi. Näitä alemmaksi jää vielä Hovirinnankosken alapuolinen Myllylammi. Pinta- alaltaan Pusulanjärvi on noin 62 ha. Idässä sitä erottaa yläpuolisesta Rautelanjärvestä Rautelansalmi. Järven alapuolella, Ryhtänkurkun jälkeen Paimionjoki jatkuu Åvikinjärvelle asti pääosin jokimaisena. Järven pohjoisrannalla sijaitsevat Someron Lahden ja Pusulan kylät ja etelärannalla Someron Ryhdän ja Kimalan kylät. Näistä Lahti ja Kimala ovat kartanokyliä, joiden alueella vastapäätä toisiaan järven länsipäässä sijaitsevat Lahden ja Kimalan kartanot. Lahden ja Pusulan kylien läpi järven pohjoisrannalla kulkee Hämeen Härkätie (yhdystie 2810), ja joen eteläpuolista tietä (osoitenimenä Kimalan rantatie) on arveltu Hämeen härkätien vaihtoehtoiseksi linjaukseksi. Järven pohjoisrannalla, Pusulan kylässä, Hämeen Härkätien varrella on Someron kaupungin uimaranta. ==Lähteet== Luokka:Someron järvet Luokka:Paimionjoen vesistö
Kimpinen

Kimpinen on Lappeenrannan kaupunginosa ja tilastoalue. Se sijaitsee Saimaan rannalla kaupungin keskustassa. Lappeenrannan kuudennen ja seitsemännen kaupunginosan alueet eli nykyiset Taikinamäki ja Kimpinen liitettiin Lappeenrantaan pakkolunastamalla 11. toukokuuta 1907. Aiemmin alueet kuuluivat Lappeen pappilan maihin. Pappilan rakennukset ovat edelleen olemassa, ja niissä toimii muun muassa Galleria Pihatto. Kaupunginosassa sijaitsevat myös Kimpisen urheilukeskus, Myllysaaren uimaranta- ja virkistysalue, Etelä- Karjalan keskussairaala, Viipurin Golfin Kahilanniemen golfkenttä ja Jehovan todistajien sali. Vuonna 1939 avatun urheilukeskuksen maastossa on aiemmin ollut 1790-luvulla rakennettu Kimpisen etulinnake, yksi kolmesta Lappeenrannan linnoituksen etulinnakkeesta. Valtakadun ympäristössä on puulajipuisto Arboretum, joka ulottuu myös Taikinamäen ja Lepolan kaupunginosien alueille. Kimpisessä on paljon omakotiasutusta, mutta myös kerrostaloja. Kaupunginosaan kuuluu myös Kahilanniemen asuinalue. Kimpisen tilastoalueella on 1 235 asukasta. Kaupunginosaa rajaavat Saimaa pohjoisessa, Kaukaan tehdasalue idässä, Kaukaankatu, Valtakatu ja Maaherrankatu etelässä ja Kimpisenkatu lännessä. Kimpisen naapurikaupunginosia ovat Kaukas, Parkkarila, Lepola, Taikinamäki ja Kylpylä. == Lähteet == == Aiheesta muualla == * Kaupunginosan esittely Lappeenrannan kaupungin sivustolla Luokka:Lappeenrannan kaupunginosat
Pusulanjärvi

Pusulanjärvi voi tarkoittaa seuraavia: *Pusulanjärvi eli Jäämäjärvi, järvi Lohjalla *Pusulanjärvi, järvi Nurmeksessa *Pusulanjärvi, järvi Somerolla Luokka:Järvien täsmennyssivut
Perhe paketissa

Perhe paketissa () on yhdysvaltalainen tilannekomediasarja. Sitä on tehty viisi kautta ja yhteensä 91 jaksoa vuosina 2001–2005. Sarjassa seurataan Finnertyn perheen elämää. Suomessa sarjaa esittää TV5. == Näyttelijät == Luokka:2000-vuosikymmenen yhdysvaltalaiset tilannekomediat Luokka:Foxin televisio-ohjelmat Luokka:The WB:n televisio-ohjelmat
Ulrike Lunacek

Ulrike Lunacek (s. 26. toukokuuta 1957 Krems an der Donau, Itävalta) on itävaltalainen vihreiden poliitikko, joka oli Itävallan parlamentissa 1999–2009 ja Euroopan parlamentissa 2009–2017. Hän oli europarlamentissa Vihreät / Euroopan vapaa allianssi -ryhmän varapuheenjohtaja sekä Euroopan parlamentin varapuhemies. Lunacek on koulutukseltaan tulkki opiskeltuaan englantia ja espanjaa Innsbruckin yliopistossa. Lunacek oli vihreiden edustajana Itävallan parlamentissa 1999–2009. Hän oli ensimmäinen avoimesti lesbo parlamentaarikko Itävallassa.http://www.parlament.gv.at/PAKT/VHG/XXII/NRSITZ/NRSITZ_00112/SEITE_0217.html Lunacek joutui kesäkuussa 2014 hyökkäyksen kohteeksi Wienissä osallistuessaan pride-tapahtumaan. Hyökkäyksessä hänen päälleen yritettiin heittää voihappoa. Kukaan ei loukkaantunut mutta Lunacekin vaatteille ja toimittajan kamerakalustolle koitui vahinkoa. Hän valittiin Euroopan parlamenttiin vuonna 2009. Hän oli Vihreät / Euroopan vapaa allianssi -ryhmän varapuheenjohtaja ja kuului ulkoasiainvaliokuntaan ja naisten oikeuksien ja sukupuolten tasa-arvon valiokuntaan. Hän oli myös Euroopan parlamentin HLBT-ryhmän puheenjohtaja. Vuosina 2006–2009 hän toimi Euroopan vihreän puolueen puheenjohtajana ja vuosina 2014–2017 Euroopan parlamentin varapuhemiehenä. Lunacek jättäytyi varapuhemiehen tehvätistä tammikuussa 2017 keskittyäkseen Itävallan parlamenttivaaleihin Vihreiden kärkiehdokkaana. Vaalit olivat Vihreille katastrofaalinen, sillä puolue putosi parlamentista, kun se ei ylittänyt äänikynnystä. Lunacek vetäytyi marraskuussa 2017 kokonaan europarlamentista sekä Vihreiden johtotehtävistä. == Lähteet == == Aiheesta muualla == * Ulrike Lunacekin verkkosivut * Ulrike Lunacekin blogi * * Ulrike Lunacek Itävallan parlamentin sivuilla Luokka:Itävaltalaiset vihreät poliitikot Luokka:Itävaltalaiset europarlamentaarikot Luokka:Vuonna 1957 syntyneet Luokka:Elävät henkilöt
Bart Staes

Bart Staes (s. 7. elokuuta 1958 Izegem) on belgialainen poliitikko. Hän oli Euroopan parlamentin jäsen Vihreät / Euroopan vapaa allianssi -ryhmässä vuosina 1999–2019. Staes oli EU-parlamentin talousarvion valvontavaliokunnan varapuheenjohtaja. Ammatiltaan hän on hollannin, englannin ja taloustieteiden opettaja. == Lähteet == == Aiheesta muualla == * Bart Staesin verkkosivut * Luokka:Belgialaiset vihreät poliitikot Luokka:Belgialaiset europarlamentaarikot Luokka:Vuonna 1958 syntyneet Luokka:Elävät henkilöt
O Jerusalem

O Jerusalem on Elie Chouraquin ohjaama draamaelokuva, joka sijoittuu Palestiinan brittiläisen mandaatin viimeisiin vuosiin ja Israelin itsenäisyyssotaan 1946–1948. Elokuvan pääosissa esiintyvät JJ Feild ja Saïd Taghmaoui, ja se perustuu Dominique Lapierren ja Larry Collinsin kirjaan Oi Jerusalem. O Jerusalemin päähenkilöt ovat yhdysvaltalainen Bobby Goldman (JJ Feild) ja arabi Saïd Chahine (Saïd Taghmaoui), jotka ystävystyvät New Yorkissa. Heidän ystävyyssuhteesta tulee syvä, vaikka he joutuvat moniin vaikeuksiin Jerusalemissa Israelin ja arabien välisen konfliktin aikana. Elokuvassa kuvataan myös monia historiallisia tapahtumia, sillä siinä näytetään mm. arkistomateriaalia YK:n yleiskokouksen äänestyksessä, jossa päätettiin brittiläisen mandaatin jakamisesta. == Näyttelijät == == Lähteet == == Aiheesta muualla == * Luokka:Ranskalaiset draamaelokuvat Luokka:Vuoden 2006 ranskalaiset elokuvat
Isabelle Durant

Isabelle Durant (s. 4. syyskuuta 1954 Bryssel, Belgia) on belgialainen poliitikko. Hän oli Euroopan parlamentissa Vihreät / Euroopan vapaa allianssi -ryhmän jäsen vaalikaudella 2009–2014. Durant oli Euroopan parlamentin varapuhemies ja parlamentin Budjettivaliokunnan jäsen. == Lähteet == == Aiheesta muualla == * Isabelle Durantin verkkosivut * Luokka:Belgialaiset vihreät poliitikot Luokka:Belgialaiset europarlamentaarikot Luokka:Vuonna 1954 syntyneet Luokka:Elävät henkilöt
Philippe Lamberts

Philippe Lamberts (s. 14. maaliskuuta 1963 Bryssel) on belgialainen Ecolo- puolueen poliitikko, joka oli Euroopan parlamentin jäsen vuosina 2009–2024. Lamberts oli vuodesta 2014 Vihreät / Euroopan vapaa allianssi -ryhmän yhteispuheenjohtaja kautensa loppuun saakka. Vuosina 2006–2012 hän oli Euroopan vihreän puolueen yhteispuheenjohtaja. Europarlamentissa Lamberts oli vuodesta 2010 talous- ja raha-asioiden valiokunnan jäsen. Vuosina 2009–2014 hän oli myös teollisuus-, tutkimus- ja energiavaliokunnan jäsen sekä Kiina- suhteista vastaavan valtuuskunnan jäsen. Koulutukseltaan Lamberts on diplomi- insinööri. Ennen siirtymistä politiikkaan hän työskenteli IT-alalla. Vuosina 1995–2006 hän oli Anderlechtin kaupunginvaltuuston jäsen. == Lähteet == == Aiheesta muualla == * Philippe Lambertsin verkkosivut * Luokka:Belgialaiset vihreät poliitikot Luokka:Belgialaiset europarlamentaarikot Luokka:Vuonna 1963 syntyneet Luokka:Elävät henkilöt
Payola

Payola tarkoittaa yhdysvaltalaisessa terminologiassa musiikkiteollisuuden harjoittamaa laitonta lahjontaa tiettyjen musiikkikappaleiden esittämiseksi radiossa. Federal Communications Commissionin ja liittovaltion lain mukaan asemat saavat laillisesti vastaanottaa korvauksia soittoajasta, mutta tällöin lähetyksen yhteydessä on ilmoitettava kyseessä olevan sponsoroitu lähetys ja ilmoitettava sponsoroiva taho. Radion lisäksi määräykset koskevat myös maanpäällisiä televisioasemia ja joiltain osin myös kaapelitelevisiota. Sana payola on yhdistelmä sanoista pay () ja Victrola, joka oli kutsumanimi RCA Victorin valmistamalle gramofonille, jonka valmistus aloitettiin 1906. Payola oli laillista vuoteen 1960 saakka, jolloin Yhdysvaltain kongressi laajensi radio- ja televisiotoiminnan korruptiota koskeneen tutkintansa myös payolaan. Aikaisemmin tutkinta oli koskenut lähinnä ennalta sovittuja tietokilpailuja. Payola otettiin mukaan tutkintaan tekijänoikeusjärjestö ASCAPin aloitteesta. ASCAP uskoi korruption edesauttaneen useiden rock and roll -kappaleiden suosiota. Rock-musiikin tekijänoikeusjärjestönä toimi ASCAPin kilpailija BMI. Tutkinnassa kävi ilmi, että ainakin 255 DJ:tä eri puolilla Yhdysvaltoja oli ottanut vastaan lahjuksia. Heistä asetettiin syytteeseen seitsemän, joista ainoana tuomittiin Alan Freed, joka sai puolen vuoden ehdonalaisen tuomion ja 300 dollarin sakot. Lisäksi hän joutui maksamaan tuloveroa ilmoittamattomista tuloista 37 000 dollaria. Vuonna 2006 New Yorkin osavaltion syyttäjä Eliot Spitzer esitti haasteen Yhdysvaltojen yhdeksälle suurimmalle radioketjulle. Tutkinnan kohteena olivat muun muassa Jennifer Lopezin, Jessica Simpsonin, Celine Dionin, Good Charlotten ja Franz Ferdinandin kappaleiden radiosoitto. Saavutetuissa sovitteluratkaisussa Entercom maksoi korvauksia 4,25 miljoonaa ja CBS Radio 2 miljoonaa dollaria. Levy-yhtiöistä Universal Music Group maksoi korvauksia 12 miljoonaa, Warner Music Group 5 miljoonaa ja Sony BMG 10 miljoonaa dollaria. Uusien syytöksien jälkeen vuonna 2007 Entercom, CBS Radio, Citadel ja Clear Channel maksoivat korvauksina 12,5 miljoonaa dollaria, mutta kaikki yhtiöt kielsivät syyllistyneensä väärinkäytöksiin. Lisäksi yhtiöt joutuivat antamaan 4 400 tuntia lähetysaikaa itsenäisille levy-yhtiöille ja paikallisille artisteille. ==Lähteet== Luokka:Yhdysvaltain laki Luokka:Yhdysvaltain radio Luokka:Yhdysvaltain televisio Luokka:Korruptio Yhdysvalloissa
Andrei Nekrasov

Andrei Lvovitš Nekrasov (, s. 1958 Leningrad) on venäläinen elokuva- ja televisio-ohjaaja. Nekrasovin dokumentti Russian Lessons (Venäjän oppitunti) (2009) ruotii Venäjän ja Georgian elokuussa 2008 käymää sotaa. Se esittää arkaluontoisia johtopäätöksiä Venäjän ulkomaanpolitiikasta ja etnisistä puhdistuksista Georgiassa. Nekrasov on seurustellut poliitikko Heidi Hautalan kanssa. Sittemmin Nekrasov on kääntänyt takkiaan ja on ryhtynyt Putinin hallinnon äänitorveksi. == Lähteet == ==Aiheesta muualla == * * * Dreamscanner Productionsin sivusto * Nekrasovin kirje myrkytetyn ystävänsä Aleksandr Litvinenkon kuolinvuoteelta HS.fi. Luokka:Venäläiset elokuvaohjaajat Luokka:Venäläiset televisio-ohjaajat Luokka:Vuonna 1958 syntyneet Luokka:Elävät henkilöt
Gwen Bristow

Gwen Bristow (16. syyskuuta) 1903 Marion, Etelä-Carolina, Yhdysvallat – 17. elokuuta) 1980 New Orleans, Louisiana, Yhdysvallat) oli yhdysvaltalainen kirjailija ja toimittaja. Bristow kiinnostui kirjoittamisesta tehdessään paikallislehdelle selostuksen omasta koulustaan. Opiskeltuaan Columbian yliopistossa hän kirjoitti useisiin lehtiin. Hän muutti New Orleansiin, jossa hän työskenteli Times-Picayunen The New Orleans Timesin uutistoimittajana, mutta siirtyi 1933 Holywoodiin. Hän kirjoitti jännitysromaaneja miehensä Bruce Manningin kanssa, josta tuli myöhemmin käsikirjoittaja Hollywoodiin. Hänen ensimmäinen romaaninsa ilmestyi 1929.Elämäkerta Bristowin uran huippu oli lännen elämää kuvaava Kalifornian tie (Jubilee Trail), joka oli vuoden 1950 bestseller ja jonka pohjalta tehtiin melko menestynyt elokuva Kalifornian tie (1954). Muutamista muistakin on tehty elokuvia. Historiallinen Louisiana- trilogia oli sekin menestys. ==Teokset== *The Alien, and Other Poems, 1926 *The Invisible Host, 1930, Bruce Manningin kanssa, ilmestynyt myöhemmin nimellä The Ninth Guest *The Gutenberg Murders, 1931, Bruce Manningin kanssa *The Mardi Gras Murders, 1932, Bruce Manningin kanssa *Two and Two Make Twenty-two, 1932, Bruce Manningin kanssa *"Louisiana-sarja": **Deep Summer, 1937, Keskikesä suom. A. A. Ylermi **The Handsome Road, 1938 Tammikuja suom. Sirkka Rapola **This Side of Glory, 1940 Uudet tuulet suom. Sirkka Rapola *Gwen Bristow, 1940, omaelämäkerta *Tomorrow Is Forever, 1943, Huomenna ja ikuisesti suom. Helvi Vasara *Jubilee Trail, 1950 Kalifornian tie suom. Helvi Vasara *Celia Garth, 1959 Celia Garth suom. Helvi Vasara *Calico Palace, 1970 *From Pigtails to Wedding Bells, 1978, non-fiction *Golden Dreams, 1980 == Lähteet == Luokka:Yhdysvaltalaiset toimittajat Luokka:Yhdysvaltalaiset kirjailijat Luokka:Vuonna 1903 syntyneet Luokka:Vuonna 1980 kuolleet
Chilliwack

Chilliwack on 69 217 (2006) asukkaan kaupunki Brittiläisessä Kolumbiassa, Kanadassa. kaupunki sijaitsee Fraserjoen jokilaaksossa, noin 100 kilometriä itään Vancouverista. Kanadan läpi kulkeva Trans-Canada Highway ohittaa kaupungin eteläpuolitse. == Historia == Alueen ensimmäiset asukkaat, Stó:lō- intiaanit saapuivat noin 5 000–10 000 vuotta sitten ja ovat asuneet alueella siitä lähtien. Heidän väkilukunsa arvioidaan olleen parhaimmillaan 30 000–60 000 välillä. Alkuperäisasukkaiden elämä muuttui rajusti, kun eurooppalaiset turkiskauppiaat saapuivat alueelle 1700-luvun loppupuolella. Tiettävästi ensimmäinen kohtaaminen tapahtui vuonna 1782, ja pian tämän jälkeen alkuperäisasukkaiden keskuudessa puhkesi useita tautiepidemioita, sillä eurooppalaiset kantoivat alueella ennestään tuntemattomia tauteja, kuten esimerkiksi isorokkoa. Alueen väestöstä menehtyi arviolta 90–95 prosenttia. Vuosina 1857–1858 Fraserjoen laksossa koettiin kultaryntäys, ja alueelle saapui noin 30 000 kullanetsijää. Tautiepidemoissa supistunut alkuperäisväestö ei kyennyt estämään siirtolaisten tulvaa. Siirtolaiset perustivat alueelle nopeasti omia tilojaan ja uudet Miller's Landingin, Sumas Landingin ja Chilliwack Landingin asuinalueet syntyivät. Siipiratasaluksista muodostui alueen tärkein liikenneväline Fraserjoella. Chilliwack sai piirikunnan () statuksen vuonna 1873. Se on Brittiläisen Kolumbian kolmanneksi vanhimman virallisen asuinalue. Vuonna 1881 uusi asuinalue Centreville perustettiin Fraserjoen alavirtaan Chilliwackistä. Asuinalue irtautui Chilliwackistä 1908 ja otti nimekseen City of Chilliwack. Chilliwackin kaupunki yhdistettiin piirikuntaan jälleen vuonna 1980, ja 1990-luvun alkupuolella se sai jälleen kaupunkioikeudet. == Lähteet == == Aiheesta muualla == * The Fraser Valley, City of Chilliwack Kuvia alueelta * Tourism Chilliwack * Chilliwack britishcolumbia.com Luokka:Brittiläisen Kolumbian kaupungit
Paperitoukka

Paperitoukka (Ctenolepisma longicaudata) on pohjoisamerikkalainen toukkasukahäntäisiin kuuluva hyönteislaji. ==Tuntomerkit== Laji on sokeritoukkaa hieman suurempi, täysikasvuisen hyönteisen ruumiin pituus on 15–19 millimetriä. Ruumis vaihtelee väriltään vaaleanharmaasta tummanharmaaseen. Sen vatsapuolen alaosassa ei ole sokeritoukalle tyypillisiä karvatupsuja, mutta ne sijaitsevat yläosassa. Vatsapuolen takaosassa on kaksi sormentyylistä osoitinparia. ==Levinneisyys== Yhdysvalloissa laji on levinnyt Keskilännestä Yhdysvaltojen eteläosaan, ja sitä voi esiintyä haittaeläimenä myös Etelä-Kaliforniassa. Sitä esiintyy myös Australiassa, Euroopassa. Laji tavattiin ensimmäisen kerran Norjassa vuonna 2013, jonka jälkeen se on levittäytynyt lähes koko maahan. Laji on levittäytynyt myös Ruotsiin ja Suomeen, mistä ensimmäiset on havaittu jo 1990-luvulla. Lajia tavattiin 1995 ensimmäistä kertaa myös Japanissa, Ogasawarasaarilla. ==Elinympäristö ja ravinto== Lajia tavataan ihmisasumusten sisätilojen halkeamissa kellareista ullakoille, komeroissa, varastoissa, keittiöissä ja autotalleissa. Eläin piileskelee päiväsaikaan ja välttelee valoa. Eläintä ei ole tavattu ulkosalta. Laji käyttää ravinnokseen kemikaalipitoisia selluloosatuotteita kuten ohutta konekirjoituspaperia, talouspaperia, sellofaania, vehnäjauhoja, lihaliemikuutioita, tärkkelyspitoisia materiaaleja ja kuivamuonia. ==Elinkierto== Naaras munii yleensä 2–20 munaa kerrallaan asuntojen halkeamiin. Juuri kuoriutuneella nymfillä ei vielä ole karvatupsuja eikä suomuja. Suomut tulevat neljännellä kuorenvaihdolla ja sukuelimet 14. kuorenvaihtokerralla. Hyönteinen saavuttaa sukukypsyyden 2–3-vuotiaana. Täysikasvuinen eläin voi vaihtaa kuorta vielä 3–5 kertaa viiden vuoden aikana. ==Lähteet== Luokka:Toukkasukahäntäiset
Alttoviulukonsertto (Bartók)

Alttoviulukonsertto (BB128) on Béla Bartókin heinä–elokuussa 1945 aloittama konsertto alttoviululle. Se kuului leukemiaa sairastaneen säveltäjän viimeisiin teoksiin ja jäi kesken hänen kuollessaan. Teoksen ovat säveltäneet loppuun eri säveltäjät, kuten Tibor Serly. Teoksen tilasi William Primrose, joka toimi solistina Antal Dorátin johtamassa konserton kantaesityksessä 2. joulukuuta 1949 Minneapolisissa. == Aiheesta muualla == * Allmusic.com: Viola Concerto (completed in 1949 by Tibor Serly), Sz. 120, BB 128 Luokka:Béla Bartókin teokset Luokka:Alttoviulukonsertot Luokka:1940-luvun musiikkiteokset
Aapo Inkinen

Abraham ”Aapo” Inkinen (24. syyskuuta 1898 Kuolemajärvi – 23. tammikuuta 1960 Helsinki) oli suomalainen poliitikko. Hänen puolueensa oli Maalaisliitto. Inkinen, joka valittiin eduskuntaan kaksissa vaaleissa, 1939 ja 1945, ja toimi kansanedustajana syyskuusta 1939 heinäkuuhun 1948. Hän edusti Viipurin läänin läntistä vaalipiiriä, jonka nimi muuttui 1945 Kymen läänin läntiseksi vaalipiiriksi. Eduskunnan valiokunnista hän vaikutti pankkivaliokunnassa, suuressa valiokunnassa ja työväenasiainvaliokunnassa. Inkinen toimi poliittisella urallaan myös Kuolemajärven kunnallispolitiikassa, kunnanvaltuuston ja kunnallislautakunnan jäsenenä sekä molempien puheenjohtajana, sekä Maalaisliiton Viipurin piirin puheenjohtajana ja piirisihteerinä. Inkinen oli ammatiltaan maanviljelijä, jona hän toimi vuoteen 1939 Kuolemajärvellä ja vuodesta 1944 Janakkalassa. Hän työskenteli myös Kuolemajärven Sähkön toimitusjohtajana, nuorisoseurojen Koiviston piirin sihteerinä, neuvojana ja kurssiluennoitsijana sekä Viipurin suojeluskuntapiirin matkapuhujana. Inkisen vanhemmat olivat maanviljelijä Henter Inkinen ja Maria Spännar. Hänen puolisonsa oli Ellen Naski, jonka kanssa hän avioitui vuonna 1934. == Lähteet == Luokka:Kansanedustajat Luokka:Suomen Keskustan poliitikot Luokka:Kuolemajärven kunnanvaltuutetut Luokka:Viipurin läänin läntinen vaalipiiri Luokka:Vuonna 1898 syntyneet Luokka:Vuonna 1960 kuolleet
Volga-Volga

Volga-Volga on neuvostoliittolainen komediafilmi vuodelta 1938. Sen on ohjannut Grigori Aleksandrov. Volga, Volgan on sanottu olleen Joseph Stalinin suosikkifilmi. Elokuva valmistui Stalinin ollessa valtansa huipulla, ja elokuvassa myös siteerataan toistuvasti häntä. Elokuva esitettiin Venäjän televisiossa restauroituna väriversiona helmikuussa 2010. == Lähteet == == Aiheesta muualla == * Stalin's favourite film restored in colour, France24, 12.2.2010 Luokka:Neuvostoliittolaiset mustavalkoelokuvat Luokka:Vuoden 1938 elokuvat Luokka:Neuvostoliittolaiset komediaelokuvat Luokka:Neuvostoliitossa tapahtuvat elokuvat
The Ghost Writer

The Ghost Writer on Roman Polańskin ohjaama poliittinen trilleri vuodelta 2010. Elokuva perustuu Robert Harrisin romaaniin Haamukirjoittaja (The Ghost). Polański laati käsikirjoituksen yhdessä Harrisin kanssa. Polański joutui viimeistelemään elokuvan kotiarestissa Sveitsissä, eikä hän voinut osallistua elokuvan ensi-iltaan Berliinissä 12. helmikuuta 2010. Pääosissa esiintyvät Ewan McGregor ja Pierce Brosnan. ==Juoni== Nimettömäksi jäävä nuori kirjailija (McGregor) saa suurelta kustantamolta tehtävän viimeistellä oudolla tavalla kesken jääneet Britannian entisen pääministeri Adam Langin (Brosnan) muistelmat. Niiden edellinen kirjoittaja oli kuollut mystisessä hukkumisonnettomuudessa pääministerin kesäasunnon lähellä Yhdysvaltojen koilliskulman Martha’s Vineyardin saarella. Lang on parhaillaan tutkittavana mahdollisesta sotarikossyyllisyydestä terroristien luovuttamisesta Yhdysvaltoihin kidutettaviksi. Haamukirjoittaja saa selville, että hänen edeltäjänsä joutui murhatuksi saatuaan vihiä, että Langin poliittisella uralla on kytkentöjä CIA:han. Lang joutuu sala-ampujan uhriksi lentokentällä ja kuolee. Haamukirjoittaja saa vihiä, että hänen työstämänsä käsikirjoituksen tekstiin on kätketty salainen viesti. Muistelmat julkaistaan, mutta haamukirjoittajalle ei käy hyvin kun hän saa selville ja kertoo eteenpäin kätketyn tiedon. == Rooleissa == ==Tuotanto== Koska Polanski ei voi oikeudellisista syistä matkustaa Yhdysvaltoihin, sinne sijoittuva tarina kuvattiin pääosin Euroopassa. Elokuvan betonibrutalistinen rantahuvila Martha’s Vineyardilla on ulkokuvissa todellisuudessa Saksan Usedomiin rakennettu pelkkä julkisivukulissi, ja huvilan sisämiljööt lavastettiin Babelsbergin filmistudioille.The Ghost Writer Movie House, Home Designing -sivusto. Viitattu 22.10.2016. Useimmat Martha’s Vineyardille sijoittuvat ulkokohtaukset kuvattiin Syltin saarella ja sille johtavalla autolautalla. Martha’s Vineyardin lentoasemaa esittää Strausbergin lentokenttä Saksassa. == Arvioita == Tv-Nytin viisi kriitikkoa antoivat elokuvalle tähtiä keskiarvolla 3,8. Episodi-lehden seitsemän kriitikkoa antoivat elokuvalle pisteitä keskiarvona 3,86. ==Palkinnot== Elokuva sai useita Euroopan elokuva-akatemian palkintoja. Polanski palkittiin parhaana ohjaajana ja Polanski sekä Robert Harris parhaina käsikirjoittajina. Parhaan miespääosan palkinnon sai Ewan McGregor. Palkinnot saivat myös lavastaja Albrecht Konrad ja säveltäjä Alexandre Desplat.Polanskin Haamukirjoittaja kahmi Euroopan elokuvapalkintoja, viitattu 6.12.2010 == Lähteet == == Aiheesta muualla == * Luokka:Vuoden 2010 brittiläiset elokuvat Luokka:Roman Polanskin ohjaamat elokuvat Luokka:Brittiläiset romaaneihin perustuvat elokuvat Luokka:Psykologiset jännityselokuvat Luokka:Poliittiset trillerit
Onésimo Sánchez

Onésimo Sánchez González eli Onésimo (s. 14. elokuuta 1968 Valladolid, Espanja) on espanjalainen jalkapallovalmentaja ja entinen pelaaja. Heinäkuusta 2015 lähtien hän on toiminut CD Toledon päävalmentajana. == Ura == Onésimo edusti pelaajaurallaan muun muassa kahdesti Real Valladolidia vuosina 1986–1988 ja 1990–1993. Välivuodet hän pelasi Cádizissa ja Barcelonassa. Hän päätti pelaajauransa 33-vuotiaana ja viimeiseksi seuraksi jäi Palencia. Valmentajauransa hän aloitti vuonna 2006, kun hän siirtyi Real Valladolidin reservijoukkueen peräsimeen.Onésimo Sánchez, el regateador ante su gran desafío Radio Televisión de Castilla y León. Viitattu 6.3.2010. Vuonna 2008 Onésimo otti päävalmentajan vastuun Huescassa. Huesca nousi kauden päätteeksi sarjasporrasta ylemmäksi Segunda Divisióniin. 1. helmikuuta 2010 Onésimo siirtyi Real Valladolidin päävalmentajaksi korvaten tehtävässä erotetun José Luis Mendilibarin.Onésimo toma el relevo de Mendilibar Marca. Viitattu 16.2.2010. Onésimo ei ehtinyt valmentaa Valladolidia kuin hieman yli kaksi kuukautta, kun Primera Divisionin toiseksi viimeisenä ollut joukkue antoi Onésimolle potkut huhtikuun alussa.Real Valladolid antoi potkut valmentajalleen Ilta-Sanomat. Viitattu 5.4.2010. Heinäkuussa 2015 Onésimosta tuli Segunda B:ssä pelaavan CD Toledon päävalmentaja.Onésimo Sánchez, nuevo entrenador del C.D. Toledo CD Toledo. Viitattu 21.3.2016. == Lähteet == == Aiheesta muualla == * Onésimon esittely Real Valladolidin kotisivustolla Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1968 syntyneet Luokka:Elävät henkilöt
Fetofetaalinen transfuusio-oireyhtymä

thumb|right|Fetoskopia ja yhdyssuonten laserablaatio. Fetofetaalinen transfuusio-oireyhtymä (FFTO) eli TTTS (Twin-to-Twin Transfusion Syndrome) on monokoriaalisissa monikkoraskauksissa esiintyvä verenkiertohäiriö sikiöiden välillä. Monokoriaalisessa raskaudessa, jossa lapset ovat aina identtisiä sisaruksia, sikiöillä on yhteinen suonikalvo ja istukka. Oireyhtymä aiheutuu jaettuun istukkaan kasvavista yhdysverisuonista sisarusten verenkiertojen välille. Hoitamattomana oireyhtymä on sikiöille erittäin vaarallinen ja vakava TTTS johtaa kuolemaan 60–100 % todennäköisyydellä Zach T, Ford SP. Twin-to- Twin Transfusion Syndrome. eMedicine.com. URL:http://www.emedicine.com/med/topic3410.htm. Accessed July 22, 2006.. ==Taudinkuva== Monokoriaaliset sisarukset jakavat yhteisen istukan ravinteiden ja hapen hankintaa varten. Vaikka kukin sikiöistä käyttää omaa osaansa istukasta, voivat sikiöiden verenkierrot yhdistyä istukkaan kasvavien yhdyssuonten (anastamoosien) kautta. Riippuen yhdyssuonten määrästä, tyypistä ja suunnasta, yhdistynyt verenkierto voi johtaa epäsuhtaiseen veren virtaukseen sikiöstä (luovuttaja) toiseen (saaja). Verensiirto aiheuttaa luovuttajasikiölle veritilavuuden pienentymisen, joka johtaa sikiön kehityksen hidastumiseen tai pysähtymiseen sekä lopulta hapenpuutteesta johtuviin vaurioihin. Lisäksi sikiön virtsantuotanto vähentyy tai pysähtyy, mikä johtaa lapsiveden vähenemiseen (oligohydramnios). Lapsivesi loppuu lopulta kokonaan, jolloin luovuttaja on tiiviisti mahdolliseen omaan vesipussiinsa kääriytyneenä (stuck twin). Saajasikiön veritilavuus kasvaa, mikä johtaa sikiön sydämen rasittumiseen ja lopulta sydänvaurioihin. Saajan virtsantuotanto kasvaa ja lapsivesi lisääntyy (polyhydramnios). ==Lähteet== Luokka:Oireyhtymät
Keerygma

Keerygma (kreik., κήρυγμα, kérugma) tarkoittaa kristillistä sanomaa, evankeliumin julistusta. Sana esiintyy Uuden testamentin kreikankielisessä alkutekstissä muun muassa jakeissa , ja , ja on suomennettu sanalla saarna, saarnata tai julistaa. Traditiohistoriallisessa tutkimuksessa sillä tarkoitetaan, että evankeliumit eivät ole Jeesuksen elämäkerta vaan seurakunnan uskon todistus, keerygma. Tämä perusteella Rudolf Bultmann totesi, että kristinuskon ytimenä on apostolien julistus, joka on historiallinen tosiasia, mutta jota ei voi historiallisesti tutkia. Luokka:Kristilliset käsitteet
Ogre

Ogre tai OGRE voi tarkoittaa: *Ogre, vuoriryhmä Pakistanissa *The Ogre, samannimiseen vuoriryhmään kuuluva vuori *Ogre, kaupunki Latviassa *Ogren piiri, lakkautettu hallinnollinen alue Latviassa *ogre, saduissa esiintyviä ihmisiä syöviä jättiläisiä *Ogre, Tekken-videopelisarjan hahmo *Tactics Ogre, Quest Corporationin kehittämä taktinen roolipeli *OGRE, tietokonepelien tuotannossa käytettävä 3D-grafiikkamoottori.